РЕШЕНИЕ

№ 6223

София, 03.05.2012

В ИМЕТО НА НАРОДА

Върховният административен съд на Република България - Второ отделение, в съдебно заседание на трети април две хиляди и дванадесета година в състав:

	ПРЕДСЕДАТЕЛ:
	ГЕОРГИ АНГЕЛОВ

	ЧЛЕНОВЕ:
	ГАЛИНА СОЛАКОВА

СЕВДАЛИНА ЧЕРВЕНКОВА


	при секретар 
	Диана Караиванова 
	и с участието

	на прокурора 
	Антоанета Генчева
	изслуша докладваното

	от съдията
	ГАЛИНА СОЛАКОВА
	

	
	
	по адм. дело № 2797/2012. (1)


Производството е по чл. 208 и сл. от АПК, образувано по  касационна жалба на „Софийски имоти”ЕАД,със седалище и адрес на управление гр.София,подадена от вр.и.д. Михайлов по силата на заповед №РД-018/17.01.2012г. срещу решение №5764 от 16.12.2011 г. по адм. дело №2725/2011 г. на Административен съд-София град. С доводи за необоснованост и незаконосъобразност на решението се претендира неговата отмяна със законните последици.

Ответниците изп.директор на АГКК и кметът на СО не изразяват становище по касационната жалба.

Прокурорът от Върховна административна прокуратура дава мотивирано заключение за неоснователност на касационната жалба и предлага да се остави в сила обжалваното решение като постановено в съответствие с изискванията на материалния закон.

Върховният административен съд, второ отделение приема, че касационната жалба е подадена в срока по чл. 211, ал. 1 от АПК и е процесуално допустима, но неоснователна по следните съображения:

С обжалваното решение е отхвърлена като неоснователна жалбата на настоящия касатор срещу заповед № РД-18-68/02.12.2010 г. на изп. директор на Агенция по геодезия,картография и кадастър , с която на основание чл. 49, ал. 1 ЗКИР е одобрена кадастралната карта и кадастралните регистри за част от район „Витоша”,СО досежно записването в кадастралния регистър на имот с идентификатор 68134.1930.594 на Столична община по Акт за частна общинска собственост вместо на „Софийски имоти”ЕАД.За да постанови този правен резултат съдът е приел, че заповедта е издадена в надлежно проведена процедура по чл.35 ЗКИР,като имота е отразен в картата и записан в регистъра по надлежно събраните и представени данни по чл.3 и 5 във връзка с чл.41,ал.3 от ЗКИР. Обсъдени са доводите на жалбоподателя за придобивния способ,а именно :включването в капитала на дружеството чрез апорт на процесния имот през 1998г по решение на ОС и последващите законовоизискуеми процедури,като е прието за безспорно установено,че не е налице вписване в Служба по вписванията,респ.имотния регистър,поради което не се касае за незаконосъобразност на оспорената заповед,съобразена с данните по Акт за общинска /частна/ собственост от 2002г. Прието е,че за промяна в данните за собственика по регистъра е допустима процедура по изменение на кадастралната карта,което производство е самостоятелно и не влияе върху законосъобразността на кадастралната карта по чл.49 ЗКИР. 

Така постановеното решение е правилно, обосновано и законосъобразно.

Съгласно чл. 43, ал. 1, т. 5 вр. чл. 41, ал. 1 и чл. 38, ал. 1, т. 2 ЗКИР, границите на поземлените имоти се установяват чрез обединяването на данните по съществуващите карти, планове и регистри и геодезическите измервания, основани на регламентирани трайни знаци, съответстващи на документа за собственост, т. е. визираните в чл. 41, ал. 1, т. 1 карти, планове, регистри и друга документация, одобрени по реда на отменения Закон за единния кадастър на Народна република България, отменения Закон за териториално и селищно устройство, Закона за собствеността и ползването на земеделските земи и Закона за възстановяване на собствеността върху горите и земите от горския фонд, имат характер на основни кадастрални данни и отговарят по съдържание и точност на изискванията, определени с наредбата по чл. 31. Въз основа на данните за поземлените имоти /площ, граници, собственици/, предоставени от и със съдействието на собствениците, административният орган установява и определя границите на имотите съобразно изискванията на чл. 43, ал. 1, т. 5 ЗКИР и чл. 14, ал. 1 от Наредба № 3 за съдържанието, създаването и поддържането на кадастралната карта и кадастралните регистри,като регистъра се попълва с данни за собствениците по реда на чл.41 във вр. с чл.71 и сл.ЗКИР и Наредба №2 за водене и съхраняване на имотния регистър .Тази процедура е спазена,като имота е нанесен по горните данни и е вписан в кадастралния регистър като собственост на   Столична община по данните от представения Акт за частна общинска собственост..Жалбоподателят не е установил надлежно претендираните от него вещни права/право на собственост/ върху имота в административната фаза на производството,а данни за такива не са подадени и от службата по вписване,респ. имотния регистър.Едва в съдебната фаза на производството се противопоставя ново придобивно основание за имота,което не е достатъчно за заличаване в регистъра на вписания собственик – СО ,тъй в това производство не е възможно да се даде превест на един от двата противопоставени титула за собственост. В тази връзка е правно обоснован   изводът на съда ,че доводите за спор за материално право не са относими към законосъобразността на заповедта  за одобряване на кадастралната карта и регистри,тъй като същата касае приемане на кадастрална карта ,а не изменение на същата, а процедурата по чл.53 ЗКИР е открита за последващи изменения.Разпоредбите на ал.2 и 3 на чл.53 ЗКИР,на които се позовава касатора ,твърдейки,че вписания в кад.регистър собственик СО не оспорва искането,са относими единствено в производството по изменение на кадастрална карта,респ.регистри,но същото може да бъде инициирано едва след влизане в сила на заповед № РД-18-68/02.12.2010 г. на изп. директор на Агенция по геодезия,картография и кадастър.Именно в това производство е възможно установяването на   грешка или непълнота в кад.регистър , корегирането на която е възможно при липса на възражение на заинтересования собственик,в случая СО. Освен това твърденията в настоящия процес и в касационната жалба,че вписания в регистъра собственик на имота-СО не оспорва искането на касатора, не са подкрепени с доказателства,вкл. липсва становище от СО по жалбите /както пред първата инстанция,така и в касационната/.

С оглед на изложеното,обжалваното решението, като правилно и законосъобразно, постановено при липса на отменителните основания по. чл. 209, т. 3 от АПК следва да бъде оставено в сила, а касационната жалба като неоснователна - без уважение.

Водим от горното и на основание чл. 221, ал. 2 от АПК, Върховният административен съд, второ отделение

РЕШИ:

ОСТАВЯ В СИЛА решение №5764 от 16.12.2011 г. по адм. дело №2725/2011 г. на Административен съд-София град.

РЕШЕНИЕТО е окончателно.

	Вярно с оригинала, 
	ПРЕДСЕДАТЕЛ:
	/п/ Георги Ангелов

	секретар: 
	ЧЛЕНОВЕ:
	/п/ Галина Солакова

/п/ Севдалина Червенкова


Г.С.

